כמיטב המסורת מזה עשור, שיגר נשיא רוסיה פוטין איגרת ברכה מיוחדת לקראת השנה היהודית החדשה ואיחל ברכות נלבבות לעם היהודי.
הברכה שוגרה ללשכתו של רבה הראשי של יהודי רוסיה הרב בערל לאזאר, כמדי ערב השנה החדשה והיא מתפרסמת גם בעיתונות הרוסית הרשמית.
"אני מברך אתכם לרגל ראש השנה, אחד החגים הגדולים והמכובדים בלוח השנה היהודי. חג זה מסמל ליהודים את הטיהור המוסרי ואת ההשתלמות. בימים אלה עושים האנשים חשבון של השנה שחלפה, מגבשים לעצמם תוכניות לעתיד לבוא", כתב פוטין.
"עליי לציין בשביעות רצון, כי הארגונים הדתיים של היהדות נוטלים חלק פעיל בחיי המדינה, מצטיינים במעשי צדקה, מבצעים פרויקטים רבי ביקוש בתחום החינוך וההשכלה ומקנים לדור הצעיר את המסורת ההיסטורית והרוחנית העתיקה, את תרבות אבותיהם. הקהילות היהודיות תורמות תרומה חשובה להרחבת הרב-שיח הבין-דתי, לחיזוק הידידות בין עמי רוסיה, אותה ידידות הקיימת מזה מאות בשנים. אני מאחל לכם בריאות טובה, אושר ועושר, שמחת החג", חתם את מכתבו.
בתוך כך, ב'איגוד הקהילות היהודיות רוסיה' סיימו מבעוד מועד את ההכנות הרבות לקראת חגי תשרי במשלוחי תשמישי קדושה למאות הקהילות הפזורות בכל רוסיה, בעלי תפילות ובעלי תקיעות, וסיוע לשלוחי חב"ד וקהילות היהודיות הרבים הפזורים בכל ערי רוסיה.